OpenLLM-France/wikimedia huggingface dataset:
# Colli Euganei

Colli Euganei o Muntanyes Euganes (reben el nom de la tribu eugans) són un grup de turons (en italià:colline) d'origen volcànic que sorgiren a la plana padana del nord d'Itàlia a pocs quilòmetres al sud-oest de Pàdua. Les Colli Euganei són el primer parc nacional de la regió del Vèneto des de 1989. Fan uns 20 km de llargada i 10 km d'amplada, amb una superfície de 186,94 km². El punt més alt, Monte Venda, fa 603 metres. Els Colli Euganei van néixer per erupció submarina de lava basàltica durant el període Eocè seguida durant l'Oligocè de magma viscós. És notable la presència d'una raça particular de tortuga Emys orbicularis. La flora de les muntanyes Euganes es caracteritza per molta diversitat d'espècies que s'explica per la diversitat de composició del terreny, la morfologia singular i accidentada del relleu, el microclima, l'aïllament del grup muntanyenc i el cicle de glaciacions. Presenta:
* Màquia mediterrània : amb arbusts amb prevalença dels de fulla persistent com l'arboç, el bruc arbori, la noguerola, ginesta i espàrrecs. Hi ha figueres de moro (Opuntia) introduïdes.
* Zones de prat: a la part meridional del parc sobre sòls calcaris amb arbust com l'aranyoner, l'arç (Crataegus) i els ginebres.
* Bosc de castanyers: a l'obaga en terrenys silicis profunds.
* Bosc termòfil de Quercus: cobreix part de la solana en terreny sec i poc profund i calcari.
* Bosquina de Robinia pseudoacacia: és una vegetació introduïda que substitueix el bosc de castanyers. Presenta també saücs.

## Notes

* ↑ http://www.parcocollieuganei.com/upload/pdf/34_3Rettili.pdf Arxivat 2011-09-08 a Wayback Machine.

## Enllaços externs

* Parco Regionale dei Colli Euganei
* Turismo e territorio dei Colli Euganei
* Immagini dei Colli Euganei Arxivat 2003-06-20 a Wayback Machine.
* Franosità dei Colli Euganei Arxivat 2006-06-05 a Wayback Machine.
* Itinerari in mountain bike sui Colli Euganei
# Comunicació visual intencionada

En la comunicació visual intencionada hi ha la voluntat de transmetre un missatge. En qualsevol comunicació visual intencionada l'emissor és el creador del missatge i el receptor és qui el rep. El creador o emissor construeix el missatge a partir d'una voluntat comunicativa i el receptor interpreta el missatge a partir d'una sèrie de condicionants:
* Els condicionants formals (color, textura, composició, etc.) es refereixen a les sensacions que transmet el missatge en funció dels elements plàstics que hi intervenen.
* Els condicionants sensorials es refereixen a les dificultats visuals que poden interferir en la percepció correcta d'un missatge.
* Els condicionants culturals són molt diversos. El fet que un missatge pertanyi a un àmbit cultural diferent del que és propi del receptor en dificultarà la comprensió.
# Comunicació síncrona

La comunicació síncrona és l'intercanvi d'informació per Internet en temps real. És un concepte que s'emmarca dins de la comunicació mediada per computador, que és aquell tipus de comunicació que es dona entre persones i que empra els ordinadors com a mitjà.

## Comunicació asíncrona

L'altra gran categoria de la CMC és la comunicació asíncrona, l'exemple més clar de la qual seria el correu electrònic. La comunicació asíncrona és la que permet la comunicació per internet entre persones de forma no simultània.

## Titulars de la comunicació síncrona

Pel que fa a comunicació síncrona, el màxim exponent és el xat. La seva creació data del 1988, encara que l'èxit massiu no es va començar a donar i a popularitzar fins a principis del segle XXI. Els participants en aquest tipus de comunicació empren una sèrie de característiques més pròpies de la xerrada oral, però usant els ordinadors i el text escrit per crear una il·lusió de conversa. Hi ha dos obstacles per solucionar aquesta informalización del discurs:
El primer seria l'absència de trets paralingüístics: s'han hagut de recrear mitjançant símbols, emoticones o la repetició de paraules els trets comunicatius de la conversa cara a cara. Per exemple, per indicar que estem cridant escrivim en majúscula (QUE NO!) o per emfatitzar allò que diem repetim lletres “hooolaaaaaaa”.
L'altre obstacle és l'espai. Si volem emular la sensació de conversa hem de dominar l'espai per dues raons. La primera és la pròpia limitació física de molts xats. L'altra és que una conversa requereix de participacions relativament paritàries, per no semblar-se en excés a un monòleg.

## Límits entre la dicotomia

Comptat i debatut, en parlar de comunicació i discurs per internet, ens trobem amb que la CMC és una disciplina tan nova que encara presenta problema a l'hora de fitar el seu camp d'actuació. La dicotomia d'aquest tipus de comunicació pot veure's més diluïda si considerem les xarxes socials com Facebook o myspace, en els quals els límits entre comunicació síncrona i comunicació asíncrona s'emborronen.

## Exemples

Alguns exemples respecte a la comunicació síncrona són:
* Xats
* Videotrucades
* Videoconferències
* Trucades telefòniques
Aquests faciliten l'intercanvi d'informació en temps real, recorda que alguns mitjans més usats són Facebook, Instagram, WhatsApp, Skype, Google Talk, Zoom, entre d'altres.

## Vegeu també

* Comunicació asíncrona
* Temps real
* Sistema de temps real
# Colposcòpia

La colposcòpia (grec antic: κόλπος, kolpos, buit, ventre, vagina + skopos "mirar a") és un procediment ginecològic que es realitza normalment per avaluar a la pacient amb resultats anormals en la prova de Papanicolau. El colposcopi és una espècie de telescopi d'enfocament pròxim que permet al metge veure amb detall regions anormals del coll uterí, a través de la vagina, pel que és possible extreure una biòpsia de l'àrea anormal i enviar-lo al patòleg.
Per visualitzar les parets de la vagina i del coll uterí, s'introdueix un espècul que obre les parets de la vagina, es neteja la mucosa amb una dilució d'àcid acètic, es poden utilitzar diferents colorants com lugol i diferents tipus de llum per diferenciar la mucosa normal de la patològica. Quan se li posa lugol al coll de l'úter i existeix una lesió aquest no es pinta completament només les parts sanes, d'aquesta manera permet triar la part en què es va a realitzar 1a biòpsia.
Avui dia la colposcòpia no només se circumscriu a l'examen del coll uterí, sinó que també s'utilitza per visualitzar les parets vaginals, així com l'introit vaginal, genitals externs, perineu i anus. Recentment s'ha estès la seva utilitat per efectuar la androscopia, que consisteix a observar els genitals externs de l'home, amb igual finalitat diagnòstic i terapèutic.

## Referències

* ↑ Chase DM, Kalouyan M, DiSaia PJ «Colposcopy to evaluate abnormal cervical cytology in 2008». Am. J. Obstet. Gynecol., 200, 5, maig 2009, pàg. 472–80. DOI: 10.1016/j.ajog.2008.12.025. PMID: 19375565.

## Enllaços externs

* Associació Espanyola de Patologia Cervical i Colposcòpia (AEPCC)
* Colposcopy and Treatment of Cervical Intraepithelial Neoplasia: A Beginner's Manual (IARC Screening Group)
* American Society for Colposcopy and Cervical Pathology
* Jo's Trust Details about what colposcopy involves from the UK's leading cervical cancer charity Jo's Trust.
* Women & Babies Colposcopy and gynaecology procedures undertaken by the Women & Babies Consultants.
# Col·legi Oficial de Titulats Mercantils i Empresarials de Barcelona

El Col·legi Oficial de Titulats Mercantils i Empresarials de Barcelona és una corporació fundada el 1871 amb el nom d'Acadèmia Científico-Mercantil de Barcelona, la primera en l'àmbit econòmic i empresarial que es va crear a Catalunya. Ofereix suport a les empreses en camps com la fiscalitat, la comptabilitat, l'auditoria o l'assessorament, des dels quals ha contribuït a la formació d'alts càrrecs en els sectors públic i privat. El Govern de Catalunya li concedí la Creu de Sant Jordi el 2013.
Des d'octubre de 2014, el Col·legi Oficial de Titulats Mercantils i Empresarials de Barcelona i els de les demarcacions de Girona, Lleida i Tarragona estan unificats amb el Col·legi d'Economistes de Catalunya.

## Referències

* ↑ «El Govern distingeix amb la Creu de Sant Jordi 25 personalitats i 15 entitats». Web oficial de la Generalitat de Catalunya, 30-04-2013. Arxivat de l'original el 2014-10-06. [Consulta: 2 abril 2014].
# Colom gavatxut valencià

El gavatxut valencià és un tipus de colom que es va començar a criar per al vol i caça, en diferents localitats valencianes cap a principis dels anys 80. Després de la formació, el 1980, del club de coloms de raça del País Valencià, que abasta els criadors i aficionats als coloms gavatxuts de raça, comencen les primeres iniciatives per a estandarditzar-los, i amb això la selecció del colom valencià.
Es tracta d'un colom de grandària mitjana, amb un pes que oscil·la entre els 400 grams. Silueta d'aparença triangular, lleugerament allargada (25-27 cm) vista des de tots els plànols menys el frontal. Agressiu amb els possibles coloms competidors. Molt territorial, posseeix instint de conservació, i no va a colomers aliens o llocs sospitosos.
Té el cap en forma d'ametla, com una el·lipse, i el coll amb una grandària mitjana, d'aspecte ample i amb lluentor fins a quasi el cap. El seu pic no és llarg ni gros, quasi recte, lleugerament corb amb la mateixa línia que el cap, el color és variat i va des del color os fins al negre pissarra. Els ulls són de color roig ataronjat fort.
# Consell de les Associacions de Futbol de l'Àfrica Oriental i Central

El Consell de les Associacions de Futbol de l'Àfrica Oriental i Central (CECAFA) (en anglès: Council for East and Central Africa Football Associations, en francès: Conseil des Associations de Football d'Afrique de l'Est et Centrale, en àrab: مؤتمر جمعيات شرق ووسط أفريقيا لكرة القدم) és l'òrgan de govern de les federacions de l'est i el centre d'Àfrica de la Confederació Africana de Futbol (CAF).
La CECAFA és l'organització de futbol subregional més antiga de la CAF. L'any 1926, va crear i organitzar la CECAFA Cup, que és la competició més antiga del continent africà. Des de 1926 al 1966 es va disputar amb la denominació de Gossage Cup en honor de l'empresari Willian Gossage, fundador de la companyia de sabons Gossage, amb seu a Nairobi (Kenya). Des de 1967 fins al 1972 va canviar de nom a Challenge Cup i, des de 1973, és coneguda amb el nom actual de CECAFA Cup.
El 1974 es va crear oficialment la CECAFA Club Cup, que és la competició més important de totes les que organitza la CECAFA. Des de 2002, també és coneguda amb el nom de Kagame Interclub Cup, quan el president ruandès, Paul Kagame, va començar a patrocinar la competició.
De les dotze federacions que integren la CECAFA, tres d'elles (Djibouti, Somàlia i Sudan) també són membres de la Unió d'Associacions de Futbol Àrabs (UAFA).

## Membres de la CECAFA

| Pais | Federació |
| Burundi | Federació de Futbol de Burundi |
| Djibouti | Federació Djiboutiana de Futbol |
| Eritrea | Federació Nacional Eritrea de Futbol |
| Etiòpia | Federació Etíop de Futbol |
| Kenya | Federació de Kenya de Futbol |
| Ruanda | Federació Ruandesa de Futbol Associació |
| Somàlia | Federació Somali de Futbol |
| Sudan del Sud | Associació de Futbol de Sudan del Sud |
| Sudan | Associació de Futbol de Sudan |
| Tanzània | Associació de Futbol de Tanzània |
| Uganda | Federació Ugandesa de Futbol |
| Zanzíbar | Federació de Futbol de Zanzíbar |

## Referències

* ↑ «About CECAFA» (en anglès). Web Oficial CECAFA. Arxivat de l'original el 17 d’agost 2019. [Consulta: 13 agost 2019].
* ↑ «East and Central African Championship (CECAFA)» (en anglès). rsssf, 29-11-2018. [Consulta: 13 agost 2019].
* ↑ Pilipili, Oscar «Kenya: From the Day's of Gossage Cup to Challenge Cup» (en anglès). allAfrica, 23-11-2002 [Consulta: 13 agost 2019].
* ↑ «Kagame Cup Championship» (en anglès). Web CECAFA. Arxivat de l'original el 15 de juny 2020. [Consulta: 13 agost 2019].
* ↑ Stokkermans, Karel; Morrison, Neil; DI Maggio, Roberto. «CECAFA Club Championship» (en anglès). rsssf, 17-07-2018. [Consulta: 13 agost 2019].
* ↑ «Welcome to UAFA» (en àrab). Web Oficial UAFA. [Consulta: 13 agost 2019].
# Corydoras sipaliwini

Corydoras sipaliwini és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 4,6 cm de longitud total.

## Distribució geogràfica

Es troba a Sud-amèrica: rius costaners de la Guaiana i Surinam.

## Referències

* 1 2 «Corydoras sipaliwini» (en anglès). FishBase. Froese, Rainer; Pauly, Daniel (editors).

## Bibliografia

* Hoedeman, J. J. 1965. Elseviers pocketboek voor de aquariumliefhebber. Elsevierpocket (A) 108, Elsevier, Amsterdam/Brussel·les. Aquarium fish pocketbook: 1-176.
# Consolat

«Consolat» té aquests significats:
* Consolat francès, etapa de la història de França (1799-1804)
* Consolat, oficina on exerceix el cònsol (diplomàcia)
* Consolat (Marsella), barri de Marsella
# Correggio (Reggio de l'Emília)

Correggio és un municipi italià, situat a la regió d'Emília-Romanya i a la província de Reggio de l'Emília. Té 20.596 habitants.

## Fills il·lustres

* Bonifazio Asioli (1769-1832), compositor musical i musicògraf.
* Luca Siligardi, futbolista
# Copa J.League

La Copa J.League és una competició futbolística professional del Japó organitzada per la J.League. Sovint és coneguda amb el nom de Copa Yamazaki Nabisco o Copa Nabisco pel patrocini de la companyia Yamazaki Nabisco des del 1992.
Es considera una competició equivalent a les competicions de Copa de la Lliga disputades a molts països europeus. Anteriorment existí la Copa de la Japan Soccer League (Copa JSL) disputada des de 1976.

## Historial

| Any | Campió | Resultat | Finalista | Seu |
| 1992 | Verdy Kawasaki | 1-0 | Shimizu S-Pulse | Estadi Olímpic de Tòquio |
| 1993 | Verdy Kawasaki | 2-1 | Shimizu S-Pulse | Estadi Olímpic de Tòquio |
| 1994 | Verdy Kawasaki | 2-0 | Jubilo Iwata | Estadi Memorial de la Universiada de Kobe |
| 1995 | No es disputà | No es disputà | No es disputà | No es disputà |
| 1996 | Shimizu S-Pulse | 3-3 (pròrroga, penals 5-4) | Verdy Kawasaki | Estadi Olímpic de Tòquio |
| 1997 | Kashima Antlers | 2-1, 5-1, agregat7-2 | Jubilo Iwata | Estadi Yamaha i Estadi Kashima |
| 1998 | Jubilo Iwata | 4-0 | JEF Ichihara | Estadi Olímpic de Tòquio |
| 1999 | Kashiwa Reysol | 2-2 (penals 5-4) | Kashima Antlers | Estadi Olímpic de Tòquio |
| 2000 | Kashima Antlers | 2-0 | Kawasaki Frontale | Estadi Olímpic de Tòquio |
| 2001 | Yokohama F. Marinos | 0-0 (penals 3-1) | Jubilo Iwata | Estadi Olímpic de Tòquio |
| 2002 | Kashima Antlers | 1-0 | Urawa Red Diamonds | Estadi Olímpic de Tòquio |
| 2003 | Urawa Red Diamonds | 4-0 | Kashima Antlers | Estadi Olímpic de Tòquio |
| 2004 | F.C. Tokyo | 0-0 (penals 4-2) | Urawa Red Diamonds | Estadi Olímpic de Tòquio |
| 2005 | JEF Chiba | 0-0 (penals 5-4) | Gamba Osaka | Estadi Olímpic de Tòquio |
| 2006 | JEF Chiba | 2-0 | Kashima Antlers | Estadi Olímpic de Tòquio |
| 2007 | Gamba Osaka | 1-0 | Kawasaki Frontale | Estadi Olímpic de Tòquio |
| 2008 | Oita Trinita | 2-0 | Shimizu S-Pulse | Estadi Olímpic de Tòquio |

## MVP

| Any | Campió | Club | País |
| 1992 | Kazuyoshi Miura | Verdy Kawasaki | Japó |
| 1993 | Bismarck | Verdy Kawasaki | Brasil |
| 1994 | Bismarck | Verdy Kawasaki | Brasil |
| 1996 | Santos | Shimizu S-Pulse | Brasil |
| 1997 | Jorginho | Kashima Antlers | Brasil |
| 1998 | Nobuo Kawaguchi | Jubilo Iwata | Japó |
| 1999 | Takeshi Watanabe | Kashiwa Reysol | Japó |
| 2000 | Koji Nakata | Kashima Antlers | Japó |
| 2001 | Tatsuya Enomoto | Yokohama F. Marinos | Japó |
| 2002 | Mitsuo Ogasawara | Kashima Antlers | Japó |
| 2003 | Tatsuya Tanaka | Urawa Red Diamonds | Japó |
| 2004 | Yoichi Doi | FC Tokyo | Japó |
| 2005 | Tomonori Tateishi | JEF United Ichihara Chiba | Japó |
| 2006 | Koki Mizuno | JEF United Ichihara Chiba | Japó |
| 2007 | Michihiro Yasuda | Gamba Osaka | Japó |
| 2008 | Daiki Takamatsu | Oita Trinita | Japó |
# Coronel Oviedo

Coronel Oviedo és una ciutat del Paraguai, capital del departament de Caaguazú. Es troba al centre oriental del país, a 132 km de la capìtal Asunción.

## Població

Al cens del 2002 Coronel Oviedo tenia 48.773 habitants (84.103 al districte).

## Clima

El clima és temperat. La temperatura mitjana és de 31° a l'estiu i de 0° durant l'hivern.

## Història

Va ser fundada el 7 d'octubre de 1758 com una parròquia amb el nom de Nuestra Señora del Rosario de Ajos pel governador Jaime de Sanjust. Deu la seva actual denominació a un heroi de la Guerra de la Triple Aliança, el coronel Florentín Oviedo. Durant l'època colonial va ser un important centre agrícola. El 1931 va ser promoguda a la categoria de districte.
El 1961 va tenir lloc al Paraguai la construcció d'una carretera que uneix Asunción amb Coronel Oviedo, fins a arribar a Ciudad del Este, per promoure la difusió de l'activitat agrícola. Aquest camí, el qual va rebre el nom de Marcha al Este (Marxa a l'Est) va facilitar la comunicació entre diferents zones del departament de Caaguazú.

## Economia

La vasta extensió territorial del Municipi, la fertilitat del sol i el clima favorable fan de Coronel Oviedo una ciutat de vocació agrícola i ramadera. Cal destacar també la producció d'hortalisses i fruïtes, especialment de la taronja i la maduixa.
La ciutat és coneguda com la "capital nacional del treball".

## Referències

* ↑ Dades del cens del 2002 per la DGEEC - La Dirección General de Estadística, Encuestas y Censos [Consultat el 24/12/2010] (castellà)
* ↑ Correu Paraguaià – Codis per Localitats Arxivat 2011-05-19 a Wayback Machine. [Consultat el 24/12/2010] (castellà)
* ↑ Ministeri d'Educació i Cultura del Paraguai [Consultat el 24/12/2010] (castellà)
# Coronella

Coronella és un gènere de serps de la família Colubridae que inclou tres espècies de colobres esteses per Europa, Àsia occidental i l'Àfrica mediterrània.

## Taxonomia

El gènere Coronella inclou tres espècies:
* Coronella austriaca Laurenti, 1768
* Coronella brachyura (Günther, 1866)
* Coronella girondica (Daudin, 1803)

## Referències

* ↑ Reptile Database
# DVD-R

DVD-R és un format de DVD enregistrable. El DVD-R fou desenvolupat per l'empresa japonesa Pioneer l'any 1997. Volia ser al DVD el que el CD-R és al CD, un format de DVD enregistrable i prou acceptat com per esdevenir un estàndard. Com a tal va ser sancionat pel DVD Forum en contraposició al DVD+R, promogut per la DVD+RW Alliance. La capacitat d'emmagatzemament d'un DVD-R és de 4,700,372,992 bytes (4,7 GB) els d'una sola cara o de 8.547.991.552 bytes (8,54 GB) els de doble cara, també coneguts pel seu nom en anglès.

## Vegeu també

* CD-RW
* DVD-RAM
# DVD-RW

Un DVD-RW (guió-regravable) és un DVD regravable, és a dir, és un tipus de suport en el que es pot gravar i esborrar la informació diverses vegades. La capacitat estàndard és de 4,7 GB.
Va ser creat per Pioneer el novembre de 1999 i és el format contraposat al DVD+RW, recolzat també per Panasonic, Toshiba, Hitachi, NEC, Samsung, Sharp, Apple Computer i el DVD Forum. El DVD-RW guarda una analogia amb el CD-RW , per la qual cosa permet que la seva informació sigui gravada, esborrada i regrabada diverses vegades, això és un avantatge respecte al DVD-R, ja que, amb el software apropiat, es pot utilitzar com un disquet de 4,7GB.

## Característiques

La mesura de la seva velocitat es realitza mitjançant múltiples de 1.350 Kbytes per segon. És a dir, si un gravador de DVD, té una capacitat de transferència de dades de 6x, significa que és capaç de gravar a una velocitat de 6x1350 = 8100 Kbytes per segon.

### Temps mitjans de gravació

| Velocitat de la unitat | Velocitat de dades | Velocitat de dades | Temps d'escriptura de disc | Taxa de CD equivalent | Velocitat de lectura |
| 1× | 11.08 Mbit/s | 1.385 MB/s | 53 min | 9× | 8×–18× |
| 2× | 22.16 Mbit/s | 2.770 MB/s | 27 min | 18× | 20×–24× |
| 4× | 44.32 Mbit/s | 5.540 MB/s | 14 min | 36× | 24×–32× |
| 5× | 55.40 Mbit/s | 6.925 MB/s | 11 min | 45× | 24×–32× |
| 6× | 66.48 Mbit/s | 8.310 MB/s | 9 min | 54× | 24×–32× |
| 8× | 88.64 Mbit/s | 11.080 MB/s | 7 min | 72× | 32×–40× |
| 10× | 110.80 Mbit/s | 13.850 MB/s | 6 min | 90× | 32×–40× |
| 16× | 177.28 Mbit/s | 22.160 MB/s | 4 min | 144× | 32×–40× |
| 18× | 199.44 Mbit/s | 24.930 MB/s | 3 min | 162× | 32×–40× |
| 20× | 221.60 Mbit/s | 27.700 MB/s | 2 min | 180× | 32×–40× |
| 24× | 265.92 Mbit/s | 33.240 MB/s | 2 min | 216× | 32×–48× |
Notes:
* La velocitat de gir real de DVD 1 × és 3 vegades el del CD 1 ×
* El temps d'escriptura de discs a la taula no inclou la sobrecàrrega, l'execució, etc.

## Referències

* ↑ «Lite-On DVD Burner Black SATA Model iHAS124-14 - OEM». Newegg.com. [Consulta: 7 abril 2018].
* ↑ About.com, "DVD Record Modes - Recording Times For DVDs" Arxivat 2016-03-04 a Wayback Machine., Robert Silva (accessed 2014-05-10)

## Vegeu també

* DVD-R
* DVD+R
* DVD-RAM
* DVD
* VCR
# Ignasi Carbó i Ortega

Ignasi Carbó i Ortega (Reus, 1840 - ? 1911) va ser un enginyer i polític català.
Estudià enginyeria a Barcelona i a l'acabar va estar un temps treballant a la Imprenta Nacional, a Madrid. Guanyà oposicions a catedràtic de Física i Elements de Mecànica a l'Escola de Maquinistes del Centro Obrero Católico de Gijón. Va conèixer a l'enginyer basc Juan José de Herrán, amb el qual va projectar la línia ferroviària de via estreta ja desapareguda, la del "The Anglo-Basco-Navarro Railway" Company, que unia Bergara a Guipúscoa amb Estella-Lizarra a Navarra passant per Vitòria, amb el càrrec d'enginyer en cap. Pel seu càrrec va tenir un paper important en la constitució de la societat amb els britànics. Dimití del càrrec el 1888, encara que conservà les accions que tenia. Un barri de Vitòria porta el nom d'Anglo-Vasco, en recordança d'aquest ferrocarril, ara convertit en part el seu trajecte en via verda.
Va ser també director de la fàbrica de teixits de cotó de Freixa, Soler i Segimon, de la de paper de Manuel María de Santa Ana i de la de tabacs de Santander. Simpatitzant del Partit Progressista, va ser elegit diputat a les eleccions generals espanyoles de 1871. També va ser diputat provincial a la Diputació de Tarragona per tres vegades. Va publicar un llibre de tema econòmic: La Reforma arancelaria que conviene a España, Barcelona: Lluís Tasso, 1869, i uns Elementos de mecánica para uso de los alumnos de la Escuela de maquinistas del centro católico de Obreros de Gijón, Gijón, 1872.

## Referències

* 1 2 Olesti Trilles, Josep. Diccionari biogràfic de reusencs. Reus: l'Ajuntament, 1991, p. 173.
* ↑ Suso, Javier. «El Ferrocarril Vasco-Navarro (I): sus orígenes de 1878 a 1903». Revista Trenmania núm 43 (2013). [Consulta: 6-XI-2014].
* ↑ Fitxa del Congrés dels Diputats
# A Baña

A Baña (oficialment i en gallec: A Baña) és un municipi de la província de la Corunya, a Galícia. Pertany a la comarca d'A Barcala.

## Demografia

Evolució demogràfica :
| 1900 | 1930 | 1950 | 1981 | 2004 |
| 5.797 | 6.149 | 7.347 | 8.361 | 4.888 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

| A Baña (San Vicenzo) Barcala (San Xoán) O Barro (Santa Mariña) Cabanas (San Miguel) Corneira (San Cristovo) A Ermida (San Salvador) Fiopáns (San Pedro) | Lañas (Santa Baia) Marcelle (Santa Cristina) Ordoeste (Santa María) A Riba (San Xoán) San Cibrán de Barcala (San Cibrán) Sanamede do Monte (San Mamede) Suevos (San Mamede) Troitosende (Santa María) |

## Personatges il·lustres

* Avelino Pousa Antelo, intel·lectual galleguista.

## Referències

* ↑ «Variaciones de los municipios de España desde 1842.». Ministerio de Administraciones Públicas. Arxivat de l'original el 28 de juny de 2012. [Consulta: 12 març 2012].
* ↑ Censo de la población de España de 1981. Nomenclátor de las ciudades, villas, lugares, aldeas y demás entidades de población. Índice general alfabético. Paseo de la Castellana, 183, Madrid: I.N.E. Artes Gráficas, 1985, p. 47. ISBN 8426012353.